Det fossile hjørnet: Hasjforbudet handler om å bry seg

Tidligere Tingsrettsdommer

20. august 2015

Å oppheve forbudet mot hasj vil gi dårlige signaler, skriver Espen Urbye (66). NTB Scanpix

Hvis forbudet mot bruk av hasj oppheves, vil dette være et signal om at hasj ikke er farlig, skriver Espen Urbye (66).

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Henrik Bjørøen (18) argumenterer i Si ;D 13. august for at hasj (cannabis) bør legaliseres. Hans begrunnelse er først og fremst at ethvert individ har rett til å råde over egen livsstil, forutsatt at man ikke skader noen.

Han mener at det er klart at hasj på mange måter er mindre skadelig enn for eksempel alkohol og tobakk.

Jeg vil si følgende: Mye av den hasjen som produseres i dag, har et høyere innhold av det rusgivende stoffet THC og et lavere innhold av det psykose— og angstdempende stoffet CBD.

Hyppig bruk av cannabis kan øke risikoen for alvorlige skadevirkninger og psykose. Hvis forbudet mot bruk av hasj oppheves, vil dette være et signal om at hasj ikke er farlig.

For meg handler forbudet egentlig om å bry seg, ikke om menneskets rett til å bestemme over eget liv.

Espen Urbye (66)